Document ID: 32005R1192

UREDBA KOMISIJE (ES) št. 1192/2005
z dne 25. julija 2005
o spremembi Uredbe (EGS) št. 1915/83 o nekaterih podrobnih pravilih glede vodenja knjigovodstva za določitev dohodkov kmetijskih gospodarstev
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 79/65/EGS z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti (1), in zlasti člena 6(2) Uredbe,
ob upoštevanju naslednjega:
(1)
Člen 3 Uredbe Komisije (EGS) št. 1915/83 (2) določa, da mora organ za zvezo Komisiji poslati poročila kmetij najpozneje v devetih mesecih po koncu obračunskega leta, na katerega se nanašajo. Glede na pridobljene izkušnje je devetmesečno obdobje primerno podaljšati.
(2)
Kot prehodni ukrep za obračunsko leto 2004 je primerno Češki, Estoniji, Cipru, Latviji, Litvi, Madžarski, Malti, Poljski, Sloveniji in Slovaški določiti daljše obdobje za posredovanje podatkov, da se tem državam članicam omogoči neovirano prilagoditev na sistem vodenja knjigovodstva za določitev dohodkov kmetijskih gospodarstev, ki je zanje nov.
(3)
Uredbo (EGS) št. 1915/83 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem Odbora Skupnosti za mreže računovodskih podatkov s kmetijskih gospodarstev -
SPREJELA NASLEDNJO UREDBO:
Člen 1
Prvi odstavek člena 3 Uredbe (EGS) št. 1915/83 se nadomesti z naslednjim:
„Organ za zvezo Komisiji pošlje vsa poročila kmetij v obliki, predpisani v Prilogi III k Uredbi (EGS) št. 2237/77.
Za obračunsko leto 2004 je treba poročila kmetij poslati najkasneje trinajst mesecev po zaključku obračunskega leta. Vendar pa organi za zvezo Češke, Estonije, Cipra, Latvije, Litve, Madžarske, Malte, Poljske, Slovenije in Slovaške pošljejo poročila kmetij najkasneje osemnajst mesecev po zaključku obračunskega leta.
Od obračunskega leta 2005 dalje je treba poročila kmetij poslati najkasneje 12 mesecev po zaključku zadevnega obračunskega leta.“
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. julija 2005

Labels: 2
19
6
12
15